राष्ट्रमंडल भारोत्तोलन में भारत को मिले छह स्वर्ण  
भारतीय भारोत्तोलकों ने केप टाउन में खेली जारी रही राष्ट्रमंडल भारोत्तोलन चैम्पियनशिप के चौथे दिन छह और स्वर्ण पदक अपनी झोली में डाले।
भारतीय भारोत्तोलकों ने द. अफ्रीका के केप टाउन में खेली जारी रही राष्ट्रमंडल (सीनियर, जूनियर और युवा) भारोत्तोलन चैम्पियनशिप के चौथे दिन छह और स्वर्ण पदक अपनी झोली में डाले जिससे देश के पदकों की संख्या 95 हो गई।  एल मोनिका देवी ने सीनियर महिला 69 किग्रा वर्ग में कुल 213 किग्रा (96 और 117) भार से तीन स्वर्ण पदक हासिल किए।  मांगते पी कोन में जूनियर महिला 69 किग्रा वर्ग में 180 किग्रा (80 और 100) के वजन से तीन और सोने के तमगे जीते।  बृहस्पतिवार को भारत ने 17 स्वर्ण समेत 56 पदक अपने नाम किए थे।  हर वर्ग में तीन पदक स्नैच, क्लीन एवं जर्क और कुल भार के लिए दिए जाते हैं।